“หุ้นเอเชีย” เปิดผันผวน นักลงทุนจับตาประชุมเฟด
“ตลาดหุ้นเอเชีย” เปิดผันผวน นักลงทุนยังคงชะลอการซื้อขายเพื่อรอดูผลการประชุมกำหนดนโยบายการเงินของเฟด และธนาคารกลางยุโรปในสัปดาห์นี้
“ตลาดหุ้นเอเชีย” เปิดผันผวน นักลงทุนยังคงชะลอการซื้อขายเพื่อรอดูผลการประชุมกำหนดนโยบายการเงินของเฟด และธนาคารกลางยุโรปในสัปดาห์นี้
31 ม.ค. 2566

ผู้สื่อข่าวรายงานว่า ตลาดหุ้นเอเชียเปิดแดนบวกและลบในวันนี้ ขณะที่ นักลงทุนจับตาข้อมูลเศรษฐกิจและการตัดสินใจเรื่องอัตราดอกเบี้ยของธนาคารกลางสหรัฐ (เฟด)
ทั้งนี้ ดัชนีนิกเกอิเปิดภาคเช้าที่ระดับ 27,458.56 จุด เพิ่มขึ้น 25.16 จุด หรือ +0.09%, ดัชนีฮั่งเส็งเปิดภาคเช้าที่ระดับ 22,190.27 จุด เพิ่มขึ้น 120.54 จุด หรือ +0.55% และดัชนีเซี่ยงไฮ้คอมโพสิตเปิดภาคเช้าที่ระดับ 3,266.14 จุด ลดลง 3.18 จุด หรือ -0.1%
ขณะที่ดัชนีเซี่ยงไฮ้คอมโพสิตตลาดหุ้นจีนเปิดลบในวันนี้จากแรงขายทำกำไร หลังจากตลาดปิดบวกเมื่อวานนี้ นอกจากนี้ นักลงทุนยังคงชะลอการซื้อขายเพื่อรอดูผลการประชุมกำหนดนโยบายการเงินของธนาคารกลางสหรัฐ (เฟด) และธนาคารกลางยุโรป (ECB) ในสัปดาห์นี้
ส่วนจีนมีกำหนดเปิดเผยดัชนีผู้จัดการฝ่ายซื้อ (PMI) รวมภาคการผลิตและบริการในวันนี้ ขณะเดียวกัน นักลงทุนก็จับตาข้อมูลการค้าจากประเทศไทยด้วย